CELEX: 32009D0761
Language: sk
Date: 2009-10-15 00:00:00
Title: 2009/761/ES: Rozhodnutie Komisie z  15. októbra 2009 , ktorým sa mení a dopĺňa rozhodnutie 2003/467/ES, pokiaľ ide o vyhlásenie, že Škótsko je úradne bez výskytu bovinnej tuberkulózy [oznámené pod číslom K(2009) 7790] (Text s významom pre EHP)

16.10.2009   
            
            
               SK
            
            
               Úradný vestník Európskej únie
            
            
               L 271/34
            
         
      ROZHODNUTIE KOMISIE
   
   z 15. októbra 2009,
   ktorým sa mení a dopĺňa rozhodnutie 2003/467/ES, pokiaľ ide o vyhlásenie, že Škótsko je úradne bez výskytu bovinnej tuberkulózy
   [oznámené pod číslom K(2009) 7790]
   (Text s významom pre EHP)
   (2009/761/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej prílohu A časť I bod 4,
   keďže:
   
               (1)
            
            
               Smernica 64/432/EHS stanovuje, že členský štát alebo časť členského štátu možno úradne vyhlásiť za oblasť bez výskytu bovinnej tuberkulózy, pokiaľ ide o stáda hovädzieho dobytka, ak sú dodržané určité podmienky stanovené v tejto smernici.
            
         
               (2)
            
            
               Zoznamy členských štátov a ich regiónov vyhlásených za oblasti bez výskytu bovinnej tuberkulózy sú stanovené v rozhodnutí Komisie 2003/467/ES z 23. júna 2003, ustanovujúcom úradný status stád hovädzieho dobytka bez výskytu tuberkulózy, brucelózy a enzootickej bovinnej leukózy v niektorých členských štátoch a regiónoch členských štátov (2).
            
         
               (3)
            
            
               Spojené kráľovstvo predložilo Komisii dokumentáciu preukazujúcu súlad s príslušnými podmienkami stanovenými v smernici 64/432/EHS, pokiaľ ide o celé územie Škótska, aby ho bolo možné považovať za región Spojeného kráľovstva úradne bez výskytu bovinnej tuberkulózy.
            
         
               (4)
            
            
               Po vyhodnotení dokumentácie predloženej Spojeným kráľovstvom by sa celé územie Škótska malo vyhlásiť za región Spojeného kráľovstva úradne bez výskytu bovinnej tuberkulózy.
            
         
               (5)
            
            
               Rozhodnutie 2003/467/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha I k rozhodnutiu 2003/467/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 15. októbra 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES 121, 29.7.1964, s. 1977/64.
   
      (2)  Ú. v. EÚ L 156, 25.6.2003, s. 74.
   
      PRÍLOHA
      Kapitola 2 prílohy I k rozhodnutiu 2003/467/ES sa nahrádza takto:
      
         „KAPITOLA 2
         
         
            Regióny členských štátov úradne bez výskytu tuberkulózy
         
         V Taliansku:
         
                     —
                  
                  
                     región Abruzzo: provincia Pescara,
                  
               
                     —
                  
                  
                     región Emilia-Romagna,
                  
               
                     —
                  
                  
                     región Friuli-Venezia Giulia,
                  
               
                     —
                  
                  
                     región Lombardia: provincie Bergamo, Como, Lecco, Sondrio,
                  
               
                     —
                  
                  
                     región Marche: provincia Ascoli Piceno,
                  
               
                     —
                  
                  
                     región Piemont: provincie Novara, Verbania, Vercelli,
                  
               
                     —
                  
                  
                     región Sardínia: provincia Oristano,
                  
               
                     —
                  
                  
                     región Toskánsko: provincie Grossetto, Livorno, Lucca, Prato, Pisa, Pistoia, Siena,
                  
               
                     —
                  
                  
                     región Trentino-Alto Adige: provincie Bolzano, Trento,
                  
               
                     —
                  
                  
                     región Benátsko.
                  
               V Spojenom kráľovstve:
         
                     —
                  
                  
                     Veľká Británia: Škótsko.“